Karl-Adolf Hollidt

Karl-Adolf Hollidt (28 April 1891 – 22 Mei 1985) adalah seorang panglima ketumbukan Jerman dan penjenayah perang semasa Perang Dunia II. Beliau merupakan seorang  Jeneral (Generaloberst) dalam Wehrmacht Jerman Nazi yang memerintah Tentera Darat Ke-6.

Kerjaya
Hollidt menyertai Tentera Darat Jerman pada 19 Julai 1909. Semasa Perang Dunia I, Hollidt berkhidmat di Perbatasan Barat dan telah dikurniakan pingat Iron Cross Kelas 2 dan Kelas 1. Beliau kekal dalam Reichswehr (angkatan tentera Republik Weimar). Dari Mac 1935, beliau berkhidmat dalam Staf Am dan menjadi Ketua Staf Kor I dalam Wehrmacht pada Oktober 1935.

Pada permulaan Perang Dunia II, Hollidt bertugas sebagai Panglima Divisyen Ke-52 Infantri. Dari 1 November 1939, beliau bertugas sebagai Ketua Staf kepada Panglima Besar Timur, Jeneral Johannes Blaskowitz. Dari Oktober 1940 beliau berkhidmat sebagai Panglima Divisyen Ke-50 Infantri di Greece.  Dinaikkan pangkat ke General der Infanterie pada Februari 1942, Hollidt diberi memerintah Kor XVII, yang telah dirancang untuk mengambil bahagian dalam Operasi Winter Storm, satu cubaan untuk menyelamatkan Tentera Darat Ke-6 yang terkepung di Stalingrad. Selepas Tentera Darat Ke-6 menyerahkalah, ia telah ditubuhkan semula pada Mac 1943 dan Hollidt menjadi Panglimanya. Beliau telah dinaikkan pangkat ke Generaloberst (Kolonel Jeneral) pada 1 September 1943. Pada tahun 1944, Tentera Darat Ke-6nya mengalami kekalahan teruk semasa berundur dari Sungai Dnieper. Hollidt telah dipecat dari jawatannya dan diletakkan dalam pasukan simpanan.

Perbicaraan dan kesalahan
Pada tahun 1945, Hollidt telah dijadikan tawanan oleh tentera AS. Selepas perbicaraan yang diadakan di Nuremberg, beliau telah didakwa dengan penggunaan haram tawanan perang dan pengusiran dan perhambaan orang awam. Beliau telah dijatuhi hukuman penjara lima tahun, dan telah dibebaskan kerana berkelakuan baik pada Disember 1949. Beliau meninggal dunia pada tahun 1985.

Tarikh kenaikkan pangkat 
 Fähnrich - 22 Mac 1910
 Leutnant - 16 November 1910
 Oberleutnant - 22 Mac 1915
 Hauptmann - 22 Mac 1918
 Major - 1 Februari 1930
 Oberstleutnant - 1 Februari 1932
 Oberst - 1 Januari 1935
 Generalmajor - 1 April 1938
 Generalleutnant - 1 April 1940
 General der Infanterie - 1 Februari 1942
 Generaloberst - 1 September 1943

Anugerah kebesaran
 Iron Cross (1914) Kelas 2 (9 September 1914) & Kelas 1 (18 Oktober 1916)
 Pingat Semat Iron Cross (1939) Kelas 2 (30 Mei 1940) & Kelas 1 (7 Jun 1940)
 Knight Cross of the Iron Cross berserta Daun Oak
 Knight Cross pada 8 September 1941 selaku Panglima Divisyen Ke-50 Infantri
 Penerima ke-239 Daun Oak pada 17 Mei 1943 selaku Panglima Tentera Darat Ke-6

Rujukan

Petikan

Bibliografi

Pautan luar
 

Kelahiran 1891
Kematian 1985
Orang Jerman
Jeneral Tentera Jerman
Perang Dunia Kedua
Jenayah perang